
OSNUTEK


Na podlagi 2. točke 1. odstavka 253. člena in 2. točke 1. odstavka 271. člena Statuta Univerze v Mariboru (Statut UM – UPB10, Ur. l. RS št. 46/2012, 28/2014) in 1. točke 1. odstavka 10. člena Odloka o preoblikovanju Univerze v Mariboru (OdPUM-1, Uradni list RS, št. 28/2000, 98/2003, 79/2004, 36/2006, 137/2006, 58/2007, 67/2008 in 96/2009) ter v skladu s členi 162. do 165., 245. in 345. Statuta Univerze v Mariboru, sta Senat Univerze v Mariboru na svoji ______. seji dne ______ in Upravni odbor Univerze v Mariboru na svoji ______ seji dne ________ sprejela
P R A V I L N I K
o podelitvi častnih naslovov, priznanj in nagrad Univerze v Mariboru
št. _ 
1 SPLOŠNE DOLOČBE
(namen Pravilnika)
1. člen
(1) Ta pravilnik ureja podelitev častnih naslovov Univerze v Mariboru ter pravic, ki iz teh naslovov izhajajo.

(2) Ta pravilnik ureja tudi podelitev nagrad in priznanj zaposlenim na Univerzi v Mariboru in študentom Univerze v Mariboru.
(3) Ta pravilnik ureja tudi pogoje in kriterije za podelitev posameznega častnega naslova, priznanja ali nagrade ter postopek predlaganja in podeljevanja častnih naslovov, priznanj in nagrad Univerze v Mariboru.
(namen podeljevanja častnih naslovov, priznanj in nagrad UM)
2. člen
(1) Namen podeljevanja naslovov, priznanj in nagrad Univerze v Mariboru je spodbujanje razvoja in zahvala za izjemne ali druge pomembne dosežke.
(Komisija za podelitev naslovov, priznanj in nagrad UM)
3. člen
(1) Postopke za podelitev naslovov, priznanj in nagrad vodi posebna Komisija za podelitev naslovov, priznanj in nagrad UM, razen če Statut ali ta pravilnik ne določata drugače (v nadaljevanju: Komisija).
(sestava Komisije)
4. člen
(1) Komisijo za podelitev naslovov, priznanj in nagrad UM sestavljajo rektor, ki ji predseduje, dekani članic, direktor Študentskih domov, ravnatelj Univerzitetne knjižnice, glavni tajnik ter najmanj ena petina predstavnikov študentov, ki jih izvoli Študentski svet. 
(mandat članov Komisije)
5. člen
(1) Predsednik in člani komisije so člani Komisije po funkciji in opravljajo delo v komisiji, dokler imajo mandat za opravljanje funkcije. Mandat predstavnikov študentov traja dve leti, razrešijo pa se skladno z določbami Statuta ali drugih splošnih aktov UM.
(posredovanje predlogov Komisiji in postopek)
6. člen
(1) Če v tem Pravilniku ni določeno drugače, lahko Komisiji posredujejo predloge za podelitev naslovov, priznanj in nagrad rektor, senat univerze, senati članic, študentski svet univerze, direktor, ravnatelj, glavni tajnik, predsednik upravnega odbora in dekani članic. 
(2) Predlogi morajo biti podani pisno in morajo biti utemeljeni. Predlogom morajo biti priložena tudi ustrezna dokazila, če je potrebno, ali če so zahtevana. Če predlog podaja senat univerze ali članice oziroma študentski svet univerze, mora biti predlogu priložen ustrezen izpis sklepa. Predlogi se naslovijo na naslov »Univerza v Mariboru, Slomškov trg 15, 2000 Maribor«, s pripisom »predlog za Komisijo za podelitev naslovov, priznanj in nagrad UM«.
(3) Komisija opravlja svoje naloge v predhodnem postopku tako, da pregleda vse pravočasno prispele vloge. Nepravočasne vloge Komisija s sklepom zavrže. Če je vloga nepopolna, lahko Komisija zahteva dopolnitev vloge v roku 3 dni. Če je vloga tudi po dopolnitvi nepopolna, jo Komisija s sklepom zavrže. 
(4) Za pregled vlog in za delo z njimi v smislu prejšnjega odstavka je zadolžena strokovna služba univerze oz. glavni tajnik.
(5) O podelitvi naslova, nagrade ali priznanja Komisija razpravlja in poda mnenje. 
(6) Komisija lahko, ne da bi podala mnenje, odloči o odlogu obravnave predloga za eno leto.
(7) O vsakem predlogu poda Komisija pozitivno ali negativno mnenje. Pozitivno mnenje lahko Komisija poda le za predloge, ki povsem izpolnjujejo pogoje in kriterije iz tega Pravilnika; izpolnjevanje vseh pogojev pa še ne pomeni, da predlog mora dobiti pozitivno mnenje.
(8) Mnenje je pozitivno, če glasuje zanj večina članov Komisije, ki so prisotni na seji. Če je mnenje pozitivno, se vloga posreduje kot predlog pristojnim organom v odločanje, sicer pa se o nesprejetju oz. odlogu predloga obvesti predlagatelja.
(9) Rektor lahko poda veto na sprejeto pozitivno mnenje Komisije. Veto je preglasovan v primeru, če za pozitivno mnenje glasuje več kot dve tretjini vseh članov Komisije.
(roki za posredovanje predlogov Komisiji)
7. člen
(1) Predlogi za podelitev naslovov, priznanj in nagrad se posredujejo Komisiji najkasneje do 30. aprila vsakega leta, razen v primeru, kadar določbe tega pravilnika določajo drugače (predlogi za Perlachovo nagrado in priznanje ter v primerih, ko je predlagatelj rektor).
(2) Rektor lahko v izjemnih primerih in iz utemeljenih razlogov poda predlog za podelitev naslovov, priznanj in nagrad Komisiji, neodvisno od roka določenega v prejšnjem odstavku.
 (posredovanje predlogov organom)
8. člen
(1) Komisija posreduje predloge za podelitev naslovov, priznanj in nagrad, za katere je sprejela pozitivno mnenje, Senatu univerze.

(2) Neodvisno od Komisije lahko poda Senatu univerze ali Komisiji predloge tudi rektor. 
 (odločanje o predlogih)
9. člen
(1) O podelitvi častnih naslovov UM ter nagrad in priznanj UM odloči Senat univerze na predlog Komisije, rektorja (v primeru predlogov, kjer je predlagatelj lahko tudi rektor) oziroma v primeru podelitev Perlachovih nagrad in priznanj na predlog Strokovne komisije za ocenitev predlogov za podelitev Perlachove nagrade oz. priznanja.
(prepoved ponovnega odločanja)
10. člen
(1) Če predlog za podelitev priznanja ali naslova kandidatu ni bil sprejet, se pobuda ponovno ne obravnava v naslednjem letu, razen če predlagatelj ne poda novega predloga. Če je predlog za podelitev priznanja ali naslova kandidatu odložen, se naslednje leto obravnava, če predloga predlagatelj ne umakne.
 (poslovnik Komisije)
11. člen
(1) Komisija lahko sprejme poslovnik, s katerim podrobneje določi pravice in dolžnosti, način dela Komisije, način oblikovanja strokovnih komisij in področja njihovega dela, način predlaganja pobud za kandidate ter način podeljevanja nagrad in druge zadeve v zvezi z delom Komisije.
(knjiga naslovov, priznanj in nagrad UM)
12. člen
(1) O podelitvi naslovov, priznanj in nagrad Univerze v Mariboru vodi univerzitetna uprava posebno Knjigo naslovov, priznanj in nagrad UM, v katero se vpišejo podatki o nagrajencu, datum sklepa pristojnega organa univerze o podelitvi naslova, priznanja ali nagrade in kratka obrazložitev.
(2) Knjigo naslovov, priznanj in nagrad UM hrani univerza kot listino trajne vrednosti. Knjiga mora biti javno dostopna.
2 PODELITEV ČASTNIH NASLOVOV UNIVERZE
(vrste častnih naslovov)

13. člen

(1) Častni naslovi Univerze v Mariboru so:

· častni doktor,

· zaslužni profesor,

· dobrotnik Univerze v Mariboru.
2.1 ČASTNI DOKTOR
(namen podelitev naslova častni doktor)
14. člen
(1) Za izjemne in vrhunske dosežke, zasluge za razvoj in delovanje Univerze v Mariboru ter večanje njenega ugleda, lahko Univerza v Mariboru posameznim osebam podeli naslov častni doktor.
(2) Naslov častni doktor se lahko podeli tudi tujim državljanom.
(3) Vsako leto se lahko podeli en (1) naslov častni doktor. V izjemnih in utemeljenih primerih lahko Komisija na podlagi lastne presoje predlaga, da se v posameznem letu podelita dva (2) naslova častni doktor. 

(predlog za podelitev častnega doktorata Komisiji)
15. člen
(1) Predlog za podelitev naslova častni doktor lahko podajo Komisiji samo Senat univerze ali Senati članic. 
(vsebina predloga za podelitev častnega doktorata)
16. člen
(1) Predlog za podelitev častnega doktorata mora vsebovati poleg podatkov o kandidatu tudi podrobno utemeljitev.
(2) V predlogu se zlasti navedejo uspehi, dosežki in zasluge, zaradi katerih se predlaga podelitev častnega doktorata.
(promocija častnega doktorja)
17. člen
(1) Promocija naslova častni doktor se opravi javno in svečano.
(2) Svečanost vodi rektor. 
(3) Dekan članice, ki je predlagala podelitev naslova častni doktor oz. od rektorja pooblaščeni dekan članice, kadar je predlog o podelitvi naslova častni doktor podal senat univerze, poda na kratko biografske podatke kandidata in razloge, zaradi katerih se mu podeljuje naslov častni doktor. Rektor nato objavi sklep Senata univerze o podelitvi naslova častni doktor s kratko obrazložitvijo razlogov o podelitvi in nato izroči promoviranemu doktorju diplomo.
(vsebina diplome o podelitvi naslova častni doktor)
18. člen
(1) Vsebino diplome o podelitvi naslova častni doktor določi Senat univerze, ko odloči o podelitvi. V diplomi je navedena članica, katere senat je predlagal podelitev naslova častni doktor, sklep Senata univerze, razlogi za podelitev naslova častni doktor in datum promocije. Praviloma je vsebina diplome enaka, kot je običaj za doktorsko diplomo. 
(2) Diplomo o podelitvi naslova častni doktor podpišeta rektor in dekan članice, ki je predlagala podelitev naslova častni doktor.
(3) V primeru, da je Senat univerze odločal o podelitvi naslova častni doktor na lastno pobudo, diplomo o podelitvi naslova častni doktor podpiše rektor.
2.2 ZASLUŽNI PROFESOR
(namen podelitve naslova zaslužni profesor)
19. člen
(1) Z namenom posebnega priznanja za izredne uspehe, zasluge in dosežke podeljuje Univerza v Mariboru svojim visokošolskim učiteljem naslov zaslužni profesor.
(izpolnjevanje pogojev za podelitev naslova zaslužni profesor)
20. člen
(1) Naslov zaslužni profesor se podeljuje za izjemne zasluge za razvoj Univerze v Mariboru, ki so plod dolgoletne izjemnosti kandidata in ki predstavljajo njegovo življenjsko delo, in sicer le upokojenim rednim profesorjem Univerze v Mariboru, ki so ob upokojitvi še tako aktivni, da želi Univerza v Mariboru nadaljevati sodelovanje z njimi.
(2) Predlog za podelitev naslova zaslužni profesor se lahko poda tudi za redne profesorje 6 mesecev pred nastopom upokojitve, vendar pa se lahko naslov zaslužni profesor podeli šele po nastopu upokojitve, prav tako lahko šele takrat stopijo v veljavo pravice iz tega naslova. V tem primeru mora biti vlogi priložena nepreklicna izjava predlaganega kandidata o nastopu upokojitve.
(3) Mnenje o izpolnjevanju pogojev iz 1. odstavka tega člena za posameznega kandidata poda Habilitacijska komisija Senata UM. 
(4) Rektor lahko, ne glede na odločitev Komisije, odloči o odlogu obravnave predloga za podelitev naslova za eno leto.
(pravice iz naslova zaslužni profesor)
21. člen
(1) Zaslužni profesor lahko opravlja znanstvenoraziskovalno oz. umetniško delo in je lahko nosilec projekta ter mentor študentom. 
(2) Zaslužni profesor lahko uporablja infrastrukturo Univerze v Mariboru, povezano z delom iz 1. odstavka tega člena, v kolikor za to obstajajo materialni pogoji in potrebe članice. 
(3) V kolikor se zaslužni profesor reaktivira (bodisi v celoti bodisi deloma), vse pravice iz tega naslova mirujejo. 
(predlog Komisiji za podelitev naslova zaslužni profesor)
22. Člen
(1) Predlog za podelitev naslova zaslužni profesor lahko Komisiji podajo Senati članic, rektor ali študentski svet univerze. 
(vsebina predloga za podelitev naslova zaslužni profesor)
23. člen
(1) Predlog za podelitev naslova zaslužni profesor mora vsebovati poleg podatkov o kandidatu tudi podrobno utemeljitev.
(2) V predlogu se zlasti navedejo uspehi, dosežki in zasluge, zaradi katerih se predlaga podelitev naslova zaslužni profesor ter se poda utemeljitev predloga in izpolnjevanje pogojev za podelitev tega naslova skladno z določilom 1. odstavka 20. člena tega Pravilnika.
(3) Mnenje Habilitacijske komisije o izpolnjevanju pogojev iz 20. člena je obvezna priloga predlogu za podelitev naslova zaslužni profesor.
(podelitev naslova zaslužni profesor)
24. člen
(1) Podelitev naslova zaslužni profesor se opravi javno in svečano.
(2) Svečanost vodi rektor. 
(3) Dekan članice, ki je predlagala podelitev naslova zaslužni profesor oz. od rektorja pooblaščeni dekan članice, kadar je predlog o podelitvi naslova zaslužni profesor podal rektor oziroma študentski svet, poda na kratko biografske podatke kandidata in razloge, zaradi katerih se mu podeljuje naslov zaslužni profesor. Rektor nato objavi sklep Senata univerze o podelitvi naslova zaslužni profesor s kratko obrazložitvijo razlogov o podelitvi in nato izroči zaslužnemu profesorju listino.
(vsebina listine o podelitvi naslova zaslužni profesor)
25. člen
(1) O podelitvi naslova zaslužni profesor se izda posebna listina.
(2) Listino o podelitvi naslova zaslužni profesor podpišeta rektor in dekan članice, ki je predlagala podelitev naslova zaslužni profesor.
(3) V primeru, da je Senat univerze odločal o podelitvi naslova zaslužni profesor na predlog rektorja ali študentskega sveta, listino o podelitvi naslova zaslužni profesor podpiše rektor.
(objava sklepa o podelitvi naslova zaslužni profesor)
26. člen
(1) Sklep o podelitvi naslova zaslužni profesor se objavi v glasilu ali biltenu Univerze ter na oglasni deski Univerze in njenih članic.
2.3 DOBROTNIK UNIVERZE V MARIBORU
(namen podelitve naslova dobrotnik Univerze v Mariboru)
27. člen
(1) Z namenom posebnega priznanja fizičnim osebam, ki niso zaposlene na Univerzi v Mariboru in pravnim osebam za njihove prispevke, ki so pomembneje prispevali k uveljavitvi in razvoju Univerze v Mariboru, se podeljuje naslov dobrotnik Univerze v Mariboru.
(izpolnjevanje pogojev za podelitev naslova dobrotnik Univerze v Mariboru)
28. člen
(1) Naslov dobrotnik Univerze v Mariboru se lahko podeljuje fizičnim osebam in pravnim osebam za večjo finančno ali materialno pomoč oziroma donacijo Univerzi v Mariboru. 
(2) Rektor lahko, ne glede na odločitev Komisije, odloči o odlogu obravnave predloga za eno leto.
(predlog Komisiji za podelitev naslova dobrotnik Univerze v Mariboru)
29. člen
(1) Predlog za podelitev naslova dobrotnik Univerze v Mariboru lahko Komisiji podajo Senati članic, rektor, dekani članic, predsednik Upravnega odbora Univerze v Mariboru in Študentski svet univerze.
(vsebina predloga za podelitev naslova dobrotnik Univerze v Mariboru)
30. člen
(1) Predlog za podelitev naslova dobrotnik Univerze v Mariboru mora vsebovati poleg podatkov o kandidatu tudi podrobno utemeljitev.
(2) V predlogu se zlasti navedejo zasluge, zaradi katerih se predlaga podelitev naslova.
(podelitev naslova dobrotnik Univerze v Mariboru)
31. člen
(1) Podelitev naslova se opravi javno in svečano praviloma na posebni svečanosti ob dnevu Univerze v Mariboru oz. ob drugih pomembnih jubilejih in posebnih priložnostih.
(2) Svečanost vodi rektor.
(vsebina listine o podelitvi naslova dobrotnik Univerze v Mariboru)
32. člen
(1) O podelitvi naslova se izda posebna listina.
(2) Listino o podelitvi naslova podpišeta rektor in dekan članice, ki je predlagala podelitev naslova, v kolikor je predlog podala članica. 
(3) V primeru, da je Senat univerze odločal o podelitvi naslova na predlog rektorja oz. študentskega sveta, listino o podelitvi naslova dobrotnik Univerze v Mariboru podpiše rektor.
3 NAGRADE IN PRIZNANJA UNIVERZE V MARIBORU
(namen podelitve nagrad in priznanj UM)
33. člen
(1) Za izredne uspehe, dosežke in zasluge pri znanstvenoraziskovalnem, vzgojno-izobraževalnem, kulturno-umetniškem ali drugem delu, ki pomembneje prispevajo k celovitemu razvoju Univerze v Mariboru in njenih članic ali prispevajo k uspešnemu sodelovanju med Univerzo v Mariboru in drugimi organizacijami, gospodarskimi družbami ter skupnostmi z gospodarskega ali družbenega življenja, podeljuje Univerza v Mariboru nagrade in priznanja.
(spominska plaketa)
34. člen
(1) Članom delegacij univerz, fakultet, visokih šol in drugim uglednim posameznikom lahko rektor brez odločitve Senata univerze ob obisku Univerze v Mariboru izroči spominsko plaketo.
(2) Spominska plaketa je kovinska ploščica z logotipom Univerze v Mariboru in ima na zadnji strani napis »V spomin na obisk Univerze v Mariboru«. Napis je lahko dodatno tudi v tujem jeziku.
(vrste nagrad in priznanj UM)
35. člen
(1) Vrste nagrad in priznanj UM so:
- Nagrada Univerze v Mariboru za znanstvenoraziskovalno, umetniško in izobraževalno delo,
- Priznanje Univerze v Mariboru za znanstvenoraziskovalno, umetniško in izobraževalno delo,
- Nagrada Univerze v Mariboru za strokovno delo,
- Priznanje Univerze v Mariboru za strokovno delo,
- Svečana listina Univerze v Mariboru.

 (prejemniki nagrad in priznanj UM)
36. člen
(1) Svečana listina Univerze v Mariboru se podeli organizacijam, skupnostim, podjetjem, društvom in fizičnim osebam.
(2) Nagrada in priznanje Univerze v Mariboru za znanstvenoraziskovalno, umetniško in izobraževalno delo se podelita zaslužnim visokošolskim učiteljem, znanstvenim delavcem in visokošolskim sodelavcem. 
(3) Nagrada in priznanje Univerze v Mariboru za strokovno delo se podelita drugim delavcem Univerze v Mariboru in njenih članic, ki niso navedeni v prejšnjem odstavku.
(dosežki in nagrade ter priznanja UM) 
37. člen
(1) Kandidatu se lahko podeli: 
- Nagrada Univerze v Mariboru – za vrhunske uspehe, dosežke in zasluge; 
- Priznanje Univerze v Mariboru – za izjemne uspehe, dosežke in zasluge; 
(2) Vrhunskost oziroma izjemnost se izkazujeta v izjemnem odstopanju od povprečja in od pričakovanih rezultatov na posameznem področju.
(3) Pri podeljevanju priznanj mora Univerza v Mariboru zagotoviti kontinuiteto ravni do sedaj podeljenih priznanj in si stalno prizadevati za dviganje te ravni.
(pogoji za podelitev nagrade in priznanja UM za znanstvenoraziskovalno, 
umetniško in izobraževalno delo)
38. člen
(1) Pri presoji uspešnosti, dosežkov in zaslug kandidata Komisija in organi univerze upoštevajo:
· kandidatov prispevek na znanstvenoraziskovalnem in razvojnem področju, kjer se kot izjemni dosežki štejejo na primer izjemni znanstvenoraziskovalni dosežki v svetovnem merilu, utemeljitev novega znanstvenoraziskovalnega področja, patenti, izumi, inovacije, idr.;
· kandidatov prispevek na umetniškem področju, kjer se kot izjemni dosežki štejejo na primer izjemni umetniški dosežki na mednarodnem področju;
· kandidatov prispevek na izobraževalnem področju, kjer se kot izjemni dosežki štejejo, na primer, izjemno delo z diplomanti na vseh stopnjah študija, uspešnost diplomantov, razvoj novih pedagoških pristopov idr.
(2) Rektor lahko, ne glede na odločitev Komisije, odloči o odlogu obravnave predloga za eno leto. 
(pogoji za podelitev nagrade in priznanja UM za strokovno delo)
39. člen
(1) Pri presoji uspešnosti, dosežkov in zaslug kandidata Komisija in organi upoštevajo:
· kandidatove strokovne prispevke na področju razvoja posameznih področij strokovnih služb UM oziroma njene članice,
· kandidatove dolgoletne delovne prispevke k uspešnemu delovanju strokovnih služb UM oziroma njene članice;
· kandidatove druge pomembne prispevke k ugledu in razvoju UM oziroma njene članice.
(2) Kot vrhunske prispevke, za katere se podeljuje nagrada UM za strokovno delo, se upošteva:
· razvoj in vzpostavitev novega oziroma spremenjenega področja v okviru dela strokovnih služb UM oziroma njene članice;
· drugi prispevki, ki so vidno prispevali k ugledu in razvoju UM oziroma njene članice na mednarodnem področju.
(4) Kot izjemne prispevke, za katere se podeljuje priznanje UM za strokovno delo, se upošteva:
· razvoj in vzpostavitev novih postopkov ali metod dela na posameznem področju v okviru dela strokovnih služb UM ali njene članice; 

· drugi prispevki, ki so vidno prispevali k ugledu in razvoju UM oziroma njene članice na nacionalnem področju.
 (oblika in vsebina svečane listine) 
40. člen
(1) Obliko in vsebino svečane listine določi Senat univerze, ko odloči o podelitvi.
(2) V svečani listini mora biti navedeno, komu in za kakšne uspehe in zasluge se podeljuje, sklep Senata univerze o podelitvi in datum podelitve.
(3) Svečano listino Univerze v Mariboru podpiše rektor.
(oblika nagrade in priznanja ter oblika in vsebina listine) 
41. člen
(1) Nagrada Univerze v Mariboru za znanstvenoraziskovalno, umetniško in izobraževalno delo je ovalna kovinska ploščica, ki ima na eni strani znak Univerze v Mariboru in napis » Nagrada Univerze v Mariboru za znanstvenoraziskovalno, umetniško in izobraževalno delo«, na drugi strani pa ime nagrajenca in datum podelitve listine. Akt, ki določa celostno podobo univerze, lahko določi tudi drugačno obliko znaka in listine.
(2) Priznanje Univerze v Mariboru za znanstvenoraziskovalno, umetniško in izobraževalno delo je ovalna kovinska ploščica, ki ima na eni strani znak Univerze v Mariboru in napis »Priznanje Univerze v Mariboru za znanstvenoraziskovalno, umetniško in izobraževalno delo«, na drugi strani pa ime nagrajenca in datum podelitve listine. Akt, ki določa celostno podobo univerze, lahko določi tudi drugačno obliko ključa in listine.
(3) Nagrada Univerze v Mariboru za strokovno delo je ovalna kovinska ploščica, ki ima na eni strani znak Univerze v Mariboru in napis »Nagrada Univerze v Mariboru za strokovno delo«, na drugi strani pa ime nagrajenca in datum podelitve listine. Akt, ki določa celostno podobo univerze, lahko določi tudi drugačno obliko znaka in listine.
(4) Priznanje Univerze v Mariboru za strokovno delo je ovalna kovinska ploščica, ki ima na eni strani znak Univerze v Mariboru in napis »Priznanje Univerze v Mariboru za strokovno delo«, na drugi strani pa ime nagrajenca in datum podelitve listine. Akt, ki določa celostno podobo univerze, lahko določi tudi drugačno obliko znaka in listine.
(5) Z nagrado oziroma priznanjem Univerze v Mariboru se podeli tudi posebna listina, v kateri je navedeno, komu in za kakšne uspehe in zasluge se podeljuje nagrada oziroma priznanje Univerze v Mariboru, sklep Senata univerze o podelitvi in datum podelitve.
(6) Posebno listino podpiše rektor. 
42. (predlog Komisiji za podelitev priznanj) 
43. člen
(1) Predlog za podelitev nagrad in priznanj lahko Komisiji podajo senati članice univerze, organi univerze, dekani članic, direktor oz. ravnatelj drugih članic, glavni tajnik, tajniki članic, najmanj 5 visokošolskih učiteljev, študentska in akademska društva ter študentske organizacije. 
(2) Predlog za podelitev priznanja mora vsebovati poleg podatkov, ki so potrebni za presojo po 37. členu tega Pravilnika, tudi predlog za podelitev vrste nagrade oziroma priznanja. 
(3) K predlogom morajo biti podana pisna soglasja kandidatov, da s kandidaturo soglašajo.
(4) V utemeljitvi se navedejo uspehi, dosežki in zasluge kandidata.
(posebni pogoji za podelitev nagrad in priznanj) 
44. člen
(1) Nagrade oziroma priznanja Univerze v Mariboru ni mogoče podeliti kandidatu v času, ko opravlja funkcijo poslovodnega organa univerze ali člana organa ali komisije univerze, ki predlaga ali odloča o podelitvi priznanja, ne glede na to, ali se priznanje nanaša na uspehe, dosežke in zasluge, povezane s tem ali drugim delom.
(2) Če je kandidat dosegel nove uspehe in dosežke ter ima nove zasluge, za katere še ni prejel nagrade oziroma priznanja, lahko po preteku desetih  let od podelitve nagrade oziroma priznanja ponovno kandidira za isto vrsto nagrade oziroma priznanja.
(3) Z določene članice oz. druge članice oz. rektorata se v posameznem letu predlaga največ en kandidat za nagrado in največ en kandidat za priznanje za znanstvenoraziskovalno, umetniško in izobraževalno delo ter največ en kandidat za nagrado in največ en kandidat za priznanje za strokovno delo. 
(4) Komisija izmed prejetih predlogov v posameznem letu poda Senatu UM predloge:
· za skupno največ 18 nagrad in priznanj za znanstvenoraziskovalno, umetniško in izobraževalno delo (od tega do največ 6 predlogov za nagrade). Pri izbiri kandidatov Komisija enakopravno upošteva vse znanstvene discipline in zastopanost posamezne discipline na UM;
· za skupno največ 9 nagrad in priznanj za strokovno delo (od tega do največ 3 predloge za nagrade).
 (podelitev nagrad in priznanj) 
45. člen
(1) Nagrade in priznanja Univerze v Mariboru se podelijo nagrajencem praviloma na posebni svečanosti ob dnevu Univerze v Mariboru oz. ob drugih pomembnih jubilejih in posebnih priložnostih.
(objava sklepov o podelitvi nagrad in priznanj) 
46. člen
(1) Sklep o podelitvi priznanj Univerze v Mariboru se objavi v glasilu oz. biltenu Univerze ter na oglasni deski Univerze in njenih članic.
4 NAGRADE UNIVERZE V MARIBORU ŠTUDENTOM ZA ŠTUDIJSKO, RAZISKOVALNO IN UMETNIŠKO DELO, ZA RAZVOJ OBŠTUDIJSKIH DEJAVNOSTI IN ZA ŠPORTNE TER KULTURNE DOSEŽKE
4.1 SPLOŠNO O NAGRADAH ŠTUDENTOM
(namen nagrad študentom) 
47. člen
(1) Namen nagrad je spodbujanje čim višje kakovosti študija, ustvarjalnega vključevanja študentov v raziskovalno in umetniško delo ter udejstvovanja študentov na področjih, s katerimi se promovira ime Univerze v Mariboru.
(vrste nagrad študentom) 
48. člen
(1) Univerza v Mariboru podeljuje svojim študentom naslednje nagrade:
· Rektorjevo nagrado za najboljše študijske uspehe študentov UM v vpisni generaciji,
· nagrado Andreja Perlacha za najboljše raziskovalne in umetniške dosežke študentov posameznikov UM,
· priznanje Andreja Perlacha za raziskovalno, umetniško, strokovno in razvojno dejavnost skupin študentov UM,
· nagrade Leona Štuklja za najvidnejše športne uspehe študentov UM,
· listino za izjemen prispevek k razvoju obštudijskih dejavnosti na UM,
· listino za pomembne kulturne dosežke študentov UM,
· listino za naj prostovoljca študenta UM.
(2) Rektorjeva nagrada ter Perlachova nagrada in priznanje se podeljujejo študentom dodiplomskega in magistrskega študija ter študentom enovitih magistrskih programov na Univerzi v Mariboru.
(posebni pogoji za podelitev priznanj in nagrad študentom)
49. člen
(1) Za nagrade študentom Univerze v Mariboru iz 47. člena tega Pravilnika ne morejo kandidirati posamezniki, ki v času postopka podeljevanja nagrad opravljajo funkcijo: prorektorja za študentska vprašanja UM, sekretarja Študentskega sveta UM, prodekana za študentska vprašanja članice UM, oziroma člana organa ali komisije, ki predlaga ali odloča o podelitvi nagrade.
(predhodni postopek za Perlachove nagrade in Perlachova priznanja)
50. člen
(1) Predhodni postopek v zvezi z ocenjevanjem in odločanjem o podeljevanju nagrad in priznanj Andreja Perlacha vodi Strokovna komisija za ocenitev predlogov za podelitev Perlachovih nagrad.
(2) Študentski svet univerze pred podelitvijo nagrad iz prejšnjega odstavka tega člena poda svoje mnenje. 
(podeljevanje nagrad in priznanj) 
51. člen
(1) Nagrade in priznanja podeljuje rektor Univerze v Mariboru na svečanosti ob dnevu Univerze v Mariboru oz. ob drugih pomembnih jubilejih ali ob drugih posebnih priložnostih.
(2) Vsak posamezni dobitnik nagrade prejme listino in denarno nagrado, če je le-ta s tem Pravilnikom predvidena.
(3) Vsak član skupine, kateri je podeljeno priznanje, prejme svojo listino, denarna nagrada (če je le-ta predvidena) pa se med člane razdeli po enakih delih.
(4) Za isti dosežek oz. delo študenti ali skupina študentov ne morejo biti večkrat nagrajeni.

(objava nagrad)
52. člen
(1) Podatki o nagrajencih in njihovih delih se objavijo v javnih občilih in Obvestilih Univerze v Mariboru.
4.2 REKTORJEVA NAGRADA
(namen Rektorjeve nagrade)
53. člen
(1) Namen Rektorjeve nagrade je nagraditi študijske uspehe študentov.
(kandidiranje za Rektorjevo nagrado) 
54. člen
(1) Najboljši študenti članic Univerze v Mariboru, ki so redno napredovali (kot redno napredovanje se šteje tudi absolventsko leto) in diplomirali, magistrirali ali zaključili enovit magistrski študij največ 1 leto pred 1. marcem tekočega leta, lahko kandidirajo za Rektorjevo nagrado. 
(2) Vsaka članica sama določi kriterije, po katerih izbere najbolj primernega kandidata za podelitev Rektorjeve nagrade UM v posameznem letu, izmed do največ pet odstotkov (5%) diplomantov z najvišjo povprečno oceno.
(kriteriji za ocenjevanje kandidatov za rektorjevo nagrado) 
55. člen
(1) Pri podaji mnenja o kandidatih za Rektorjevo nagrado Komisija upošteva zlasti naslednje kriterije:
· študijska uspešnost, ki se izraža s hitrostjo študija in višino povprečne ocene;
· vidni dosežki in lastnosti, ki kažejo na izjemne nadpovprečne lastnosti, oz. na prvenstvo v vpisni generaciji.
(predlog Komisiji za Rektorjevo nagrado) 
56. člen
(1) Predlog za Rektorjevo nagrado posreduje Komisiji dekan članice v rokih, kot so določeni v 7. členu tega Pravilnika. Posreduje se največ en predlog s posamezne članice. 
(2) Predlog mora obsegati:
· ime in priimek študenta;
· ime članice in študijski program;
· povprečna ocena za celotni študij in trajanje študija na zadnji stopnji, ki jo je kandidat zaključil;
· prebivališče študenta;
· pisno utemeljitev za podelitev rektorjeve nagrade s kratko biografijo kandidata v času študija.
Predlogu mora članica predložiti tudi kriterije iz 2. odstavka 53. člena tega Pravilnika, po katerih je bil izbran predlagan kandidat.
(3) V kolikor dekan članice ne posreduje predloga za Rektorjevo nagrado Komisiji v rokih, kot so določeni v 7. členu tega Pravilnika, mora dekan Komisiji posredovati pisno utemeljitev razlogov za takšno odločitev.
(odločanje o Rektorjevi nagradi) 
57. člen
(1) Komisija pregleda prejete predloge jih skupaj s svojim mnenjem posreduje v odločanje Senatu UM.
4.3 PERLACHOVA NAGRADA IN PERLACHOVO PRIZNANJE
(namen Perlachove nagrade in Perlachovega priznanja)
58. člen
(1) Namen Perlachove nagrade je nagraditi raziskovalno in umetniško delo študentov posameznikov. Perlachove nagrade se podeljujejo študentom za raziskovalna in umetniška dela, objavljene članke, patente, monografije, idr. Študenti ne morejo kandidirati za Perlachovo nagrado z diplomskimi, magistrskimi ali zaključnimi nalogami.

(2) Namen Perlachovega priznanja je nagraditi raziskovalno, umetniško, strokovno in razvojno dejavnost skupin študentov. Perlachova priznanja se podeljujejo skupinam študentom tudi za dosežke na raznih tekmovanjih, konferencah, sejmih, razstavah, predstavah, idr.

(3) Vsako leto se lahko podeli praviloma po ena Perlachova nagrada za:
· področje naravoslovnih in matematičnih ved,

· področje tehniških ved,
· področje biotehniških, zdravstvenih in medicinskih ved,
· področje družboslovnih ved,
· področje humanističnih ved,
· področje umetnosti.
(4) Vsako leto se lahko podelita po dve Perlachovi priznanji za naslednja področja:

· znanstvenoraziskovalni dosežki,

· kulturno-umetniški dosežki,

· dosežki na tekmovanjih, natečajih in drugi dosežki, navedeni v 2. odstavku tega člena.
(5) Izjemoma se lahko v posameznem letu podeli več Perlachovih nagrad oziroma Perlachovih priznanj za posamezno področje, kot je predvideno v 3. in 4. odstavku tega člena, v kolikor se izkaže, da je v posameznem letu podanih več predlogov kandidatov, ki po kakovosti izrazito izstopajo glede na dela, za katera so bili podeljeni Perlachove nagrade in Perlachova priznanja v preteklih letih.
(6) V kolikor za posamezno področje ni dovolj kakovostnega predloga, se nagrada ali priznanje ne podeli.
(razpis natečaja in pogoji za kandidiranje za Perlachove nagrade in Perlachova priznanja)
59. člen
(1) Komisija za podelitev naslovov, priznanj in nagrad UM vsako leto do 1. marca razpiše natečaj za podelitev Perlachovih nagrad in priznanj. Postopek kandidiranja se lahko začne tudi brez razpisa Komisije za podelitev naslovov, priznanj in nagrad UM, upoštevajoč določbe tega Pravilnika in Statuta UM.
(prijava na natečaj za Perlachove nagrade)
60. člen
(1) Mentorji raziskovalnih oz. umetniških del (to so profesorji ali asistenti, ki podrobno poznajo raziskovalno oz. umetniško delo kandidata) do 1. aprila predložijo Komisiji tista izvirna dela, za katera menijo, da ustrezajo razpisnim pogojem.
(2) Vloga mora vsebovati:
· ime in priimek študenta ter njegov naslov;

· naslov dela z navedbo področja;

· ime in priimek mentorja in njegov naziv;

· ime članice in študijski program;

· opis dela oziroma del, s katerim(i) kandidat kandidira ter trenutni status (npr. članek objavljen, sprejet v objavo, v postopku recenzije s prvimi (pozitivnimi) odzivi urednikov ali recenzentov ipd.), priloži se delo ter vsi obstoječi odzivi nanj; 

· kratek opis področja tematike raziskovalnega oz. umetniškega dela ter ozadja raziskave oz. umetniškega dela (kaj je bilo na tem področju narejenega prej in v čem je glavna novost oziroma izvirnost dela); 

· podroben opis kandidatovega prispevka k raziskovalnemu oz. umetniškemu delu z jasno in dovolj obširno zapisanim deležem njegovega prispevka h končnemu izdelku (kadar gre za dela v soavtorstvu) in njegov prispevek k izvirnosti dela (kaj je kandidat naredil po navodilih, kje pa je naredil preboj z lastno idejo);

· ali je delo (oziroma dela, če jih je več) bilo predstavljeno na konferencah, simpozijih, seminarjih, poletnih šolah, razstavah, koncertih itd. in kdo ga je predstavil (še posebej, če je predstavil kandidat sam);

· predlog točkovalnika za posamezno področje, ki je v prilogi tega pravilnika;

· kandidatov CV.

 (prijava na natečaj za Perlachova priznanja)

61. člen

(1) Mentorji del (to so profesorji ali asistenti, ki podrobno poznajo raziskovalno, umetniško ali strokovno dejavnost ekipe študentov) do 1. aprila predložijo Komisiji tista dela oz. dogodke, za katere menijo, da ustrezajo razpisnim pogojem. 
(2) Vloga mora vsebovati:

· ime in priimek vseh študentov v ekipi, njihovi naslovi, ime članice ter študijski program posameznega študenta;
· delo ali dogodek in področje, na katerem kandidira za nagrado;

· ime in priimek predlagatelja in njegov naziv;

· opis dela oz. dogodka, s katerim ekipa kandidira na natečaj; 
· opis prispevka posameznega člana ekipe k delu oz. dogodku z jasno in dovolj obširno zapisanim deležem njegovega prispevka h končnemu izdelku oz. rezultatu;

· podroben opis mednarodne odmevnosti in pomembnosti dela oz. dogodka;

· CV posameznega študenta;
· za znanstvenoraziskovalna in umetniška dela mora vloga vsebovati tudi vse točke, ki jih zahteva vloga za Perlachovo nagrado.
(strokovna komisija za ocenitev predlogov)

62. člen

(1) Rektor UM najkasneje do 1. aprila tekočega leta imenuje strokovno komisijo za ocenitev predlogov za podelitev Perlachovih nagrad in priznanj (v nadaljevanju strokovna komisija).

(2) Člane strokovne komisije se imenuje tako, da so zastopana vsa področja, ki so navedena v 3. odstavku 57. člena tega Pravilnika. 

(3) Mentorji in somentorji del, ki kandidirajo za nagrado ali priznanje, ne morejo biti tudi člani strokovne komisije.

(4) Strokovna komisija preneha delovati, ko opravi nalogo, za katero je bila imenovana, ali ko jih Komisija razreši.

(Perlachove nagrade - recenzentski del)

63. člen

(1) Za vsako področje iz 3. odstavka 57. člena, za katero se podeljuje Perlachova nagrada, Senat UM imenuje stalni recenzentski odbor, ki je sestavljen tako, da člani pokrivajo širša raziskovalna oz. umetniška podpodročja za dano področje (npr. po FOS, CERIF ali šifrantu ARRS).  
(2) Strokovna komisija najkasneje do 15. aprila posreduje predsednikom recenzentskih odborov vloge za podelitev Perlachovih nagrad, prispele v roku, določenem v 1. odstavku 60. člena tega Pravilnika. 
 (3) Recenzentski odbori pregledajo vloge in jih razvrstijo glede na kriterije, ki so za posamezno področje podani v prilogi tega Pravilnika. Razvrstitev predlogov s predlogom za podelitev Perlachove nagrade recenzentski odbori posredujejo strokovni komisiji do 1. junija.

(4) V kolikor posamezni recenzentski odbor predloga ne posreduje v predpisanem roku, ocenitev predlogov za dano področje izvede strokovna komisija. 
(5) Mentorji in somentorji del, ki kandidirajo za nagrado, ne morejo biti v istem letu tudi člani recenzentskih odborov ali člani strokovne komisije.
(merila za odločanje glede predlogov)

64. člen
(1) Strokovna komisija na osnovi poročil recenzentskih odborov (oz. po svoji presoji glede na kriterije za posamezno področje, ki so podani v prilogi tega pravilnika, v kolikor mnenje posameznega recenzentskega odbora ni posredovano) oblikuje predloge za nagrado in odloči, ali se na posameznem področju nagrada ne podeli in ali se na posameznem področju izjemoma podelita dve nagradi.

(2) Strokovna komisija samostojno vrednoti prispele predloge za Perlachovo priznanje. Predloge za Perlachovo priznanje na znanstvenoraziskovalnem in umetniškem področju vrednoti po merilih, ki veljajo za Perlachove nagrade. Pri vrednotenju predlogov za Perlachovo priznanje za dosežke na tekmovanjih, natečajih in drugih dosežkih, komisija ovrednoti predloge na osnovi mednarodne odmevnosti in pomembnosti dosežka.

(odločanje glede predlogov)
65. člen
(1) Strokovna komisija predloži Senatu Univerze v Mariboru vse ocene skupaj s svojim poročilom in predlogom prioritetnega vrstnega reda kandidatov za nagrade in priznanja.
(2) O podelitvi Perlachovih nagrad in Perlachovih priznanj odloči Senat UM.
(denarna nagrada ob Perlachovi nagradi in Perlachovem priznanju)
66. člen
(1) Dobitniki Perlachove nagrade in Perlachovega priznanja prejmejo tudi denarno nagrado. 
(hranjenje izvodov nagrajenih del)
67. člen
(1) Izvod vsakega dela študenta, ki je prejel Perlachovo nagrado, hrani Univerzitetna knjižnica Maribor. Oddani izvod se opremi z besedilom »Avtor dela je prejel Perlachovo nagrado ob svečani podelitvi nagrad dne…«
(2) Izvod vsakega znanstvenoraziskovalnega dela in tudi umetniškega dela (v kolikor je to mogoče) ekipe študentov, ki je prejela Perlachovo priznanje, hrani Univerzitetna knjižnica Maribor. Oddani izvod se opremi z besedilom »Avtorji dela so prejeli Perlachovo nagrado ob svečani podelitvi nagrad dne…«
4.4 NAGRADE LEONA ŠTUKLJA
(namen nagrad Leona Štuklja)
68. člen
(1) Namen nagrad Leona Štuklja je nagraditi športne dosežke študentov.
(vrste in število nagrad Leona Štuklja)
69. člen
(1) Nagradi Leona Štuklja sta:
· znak Leona Štuklja;
· plaketa Leona Štuklja.
(2) Vsako leto se lahko podeli praviloma en znak Leona Štuklja in dve plaketi Leona Štuklja. 
(3) Znak Leona Štuklja se podeljuje študentom za vidnejše športne dosežke v širšem mednarodnem področju. Kot vidnejši športni dosežki štejejo:
· olimpijska medalja na poletnih ali zimskih igrah;
· medalja na svetovnem ali evropskem prvenstvu;
· osvojitev vidnejše uvrstitve na olimpijskih igrah, svetovnem ali evropskem prvenstvu;
· osvojitev vidnejše uvrstitve na svetovnem ali evropskem pokalu;
· osvojitev vidnejše uvrstitve na tekmi svetovnega ali evropskega pokala.
(4) Plaketa Leona Štuklja se podeljuje za vidnejše športne dosežke na področju univerzitetnega športa. Kot vidnejši športni dosežki štejejo:
· medalja na svetovnih univerzitetnih športnih prvenstvih in univerzijadah;
· osvojitev vidnejše uvrstitve na evropskih univerzitetnih športnih prvenstvih;
· osvojitev vidnejše uvrstitve na državnih univerzitetnih športnih prvenstvih;
· osvojitev vidnejše uvrstitve na univerzitetnih športnih prvenstvih.
(predlog za podelitev nagrad Leona Štuklja)
70. člen
(1) Komisiji lahko posredujejo predloge za podelitev nagrad Leona Štuklja osebe, organi oz. organizacije, navedene v 6. členu tega Pravilnika. 
(2) Predlog mora vsebovati:
· ime in priimek študenta;
· opis vidnejših športnih dosežkov;
· ime članice in študijski program;
· prebivališče študenta;
· letnik študija in leto prvega vpisa na UM;
(3) Če se predlog nanaša na skupino študentov, je potrebno posredovati podatke o vseh članih skupine.
(strokovna komisija za ocenitev predlogov za podelitev nagrad Leona Štuklja)
71. člen
(1) Po prejemu predlogov lahko imenuje Komisija tričlansko strokovno komisijo za ocenitev predlogov. O predlogih lahko odloči tudi Komisija sama.
(2) Člani strokovne komisije ne morejo biti trenerji ali druge s športnim udejstvovanjem študenta neposredno povezane osebe.
(3) Člani strokovne komisije pregledajo predloge in jih obravnavajo. Pri obravnavi predlogov se upošteva osvojeno mesto na tekmovanju, rang tekmovanja, študijski uspeh in čas trajanja študija.
(4) Strokovna komisija preneha delati, ko opravi nalogo, za katero je bila imenovana, ali ko jo organ, ki jo je imenoval, razreši.
(odločanje o nagradah Leona Štuklja) 
72. člen
(1) Komisija pregleda predloge jih skupaj s svojim mnenjem posreduje v odločanje Senatu UM.
(denarna nagrada ob nagradi Leona Štuklja) 
73. člen
(1) Dobitnik nagrade Leona Štuklja prejme tudi denarno nagrado.
4.5 LISTINA ZA RAZVOJ OBŠTUDIJSKIH DEJAVNOSTI
(namen listine za razvoj obštudijskih dejavnosti)
74. člen
(1) Namen listine za razvoj obštudijskih dejavnosti je nagraditi uspehe študentov pri razvoju obštudijskih dejavnosti.
(2) Vsako leto se lahko podeli  ena listina za razvoj obštudijskih dejavnosti.
(kandidiranje za listino za razvoj obštudijskih dejavnosti) 
75. člen
(1) Študenti članic Univerze v Mariboru, ki so s svojim delom in zavzetostjo nadpovprečno prispevali k razvoju obštudijskih dejavnosti na UM, lahko kandidirajo za listino. 
(kriteriji za ocenjevanje kandidatov za listino za razvoj obštudijskih dejavnosti)
76. člen
(1) Pri ocenjevanju kandidatov za listino za razvoj obštudijskih dejavnosti Komisija upošteva naslednje kriterije:
· prispevek študenta k razvoju obštudijskih dejavnosti;
· aktivnosti in funkcije v organih univerze;
· - študijska uspešnost.
 (predlog Komisiji za listino za razvoj obštudijskih dejavnosti) 
77. člen
(1) Predlog za listino za razvoj obštudijskih dejavnosti posreduje Komisiji Študentski svet univerze.
(2) Predlog mora obsegati:
· ime in priimek študenta;
· ime članice oziroma druge članice in študijski program;
· prebivališče študenta;
· pisno utemeljitev za podelitev listine s kratko biografijo kandidata v času študija s poudarkom na razvoju obštudijskih dejavnosti.
(3) Če se predlog nanaša na skupino študentov ali društvo oziroma klub, je potrebno posredovati podatke o vseh članih skupine ali društvu oziroma klubu.
(odločanje o listini za razvoj obštudijskih dejavnosti) 
78. člen
(1) Komisija pregleda predloge jih skupaj s svojim mnenjem posreduje v odločanje Senatu UM.
(denarna nagrada ob listini za razvoj obštudijskih dejavnosti) 
79. člen
(1) Dobitnik listine za razvoj obštudijskih dejavnosti prejme tudi denarno nagrado.
4.6 LISTINA ZA POMEMBNE KULTURNE DOSEŽKE 
(namen listine za pomembne kulturne dosežke)
80. člen
(1) Namen listine za pomembne kulturne dosežke je nagraditi uspehe študentov pri razvoju kulture in kulturne dejavnosti na Univerzi v Mariboru.
(2) Vsako leto se lahko podeli do ena listina za pomembne kulturne dosežke.
(kandidiranje za listino za pomembne kulturne dosežke) 
81. člen
(1) Študenti članic Univerze v Mariboru, ki so s svojim delom in zavzetostjo nadpovprečno prispevali k razvoju kulturne dejavnosti na UM, lahko kandidirajo za listino. 
(kriteriji za ocenjevanje kandidatov za listino za pomembne kulturne dosežke) 
82. člen
(1) Pri ocenjevanju kandidatov za listino za pomembne kulturne dosežke Komisija upošteva naslednje kriterije:
· prispevek študenta k razvoju kulturne dejavnosti;
· aktivnosti in funkcije v univerzitetnih in drugih kulturnih društvih;
· študijska uspešnost.
(predlog Komisiji za listino za pomembne kulturne dosežke) 
83. člen
(1) Predlog za listino za pomembne kulturne dosežke posreduje Komisiji Študentski svet univerze.
(2) Predlog mora vsebovati:
· ime in priimek študenta;
· ime članice in študijski program;
· prebivališče študenta;
· pisno utemeljitev za podelitev listine s kratko biografijo kandidata v času študija s poudarkom na razvoju kulturne dejavnosti.
(3) Če se predlog nanaša na skupino študentov, je potrebno posredovati podatke o vseh članih skupine.
(odločanje o listini za pomembne kulturne dosežke) 
84. člen
(1) Komisija pregleda predloge jih skupaj s svojim mnenjem posreduje v odločanje Senatu UM.
(denarna nagrada ob listini za pomembne kulturne dosežke) 
85. člen
(2) Dobitnik listine za pomembne kulturne dosežke prejme tudi denarno nagrado.
4.7 LISTINA ZA NAJ PROSTOVOLJCA ŠTUDENTA UM
(namen listine za Naj prostovoljca študenta UM)
86. člen
(1) Namen listine za naj prostovoljca študenta UM je vzpodbujati in promovirati prostovoljstvo med študenti UM in javno nagraditi prizadevne študente za njihovo prostovoljsko delo, predvsem pa na naslednjih področjih:
· na socialnem, 
· na zdravstvenem (krvodajalstvo, pomoč bolnikom, starejšim osebam in invalidom), 
· na področjih mladinskega dela,
· v kriznih situacijah (gasilske organizacije, reševalci), 
· na področjih skrbi za živali,
· na okoljskem in
· na humanitarnem področju.
(2) Vsako leto se lahko podeli do ena listina za Naj prostovoljca študenta UM.
(kandidiranje za listino za Naj prostovoljca študenta UM )
87. člen
(1) Študenti članic Univerze v Mariboru, ki so opravili največ aktivnega prostovoljskega dela in s svojo zavzetostjo dosegli nadpovprečne rezultate ter s svojim zgledom prispevali k širjenju prostovoljstva in k ugledu UM, lahko kandidirajo za listino. 
(kriteriji za ocenjevanje kandidatov za listino za Naj prostovoljca študenta UM)
88. člen
(1) Pri ocenjevanju kandidatov za listino za Naj prostovoljca študenta UM Komisija upošteva naslednje kriterije:
· obseg aktivnega prostovoljskega dela v preteklem letu ali v času študija; 
· doseženi rezultati (vpliv dela na lokalno in širšo skupnost), 
· prispevek študenta k razvoju in širjenju prostovoljstva;
· področje prostovoljstva;
· študijska uspešnost.
(predlog Komisiji za listino za Naj prostovoljca študenta UM)
89. člen
(1) Predlog za listino za Naj prostovoljca študenta UM posreduje Komisiji Študentski svet univerze.
(2) Predlog mora obsegati:
· ime in priimek študenta;
· ime članice in študijski program;
· prebivališče študenta;
· pisno utemeljitev za podelitev listine s kratko biografijo kandidata v času študija z opisom vrste, obsega in uspešnostim prostovoljskega dela.
(3) Če se predlog nanaša na skupino študentov, je potrebno posredovati podatke o vseh članih skupine.
(odločanje o listini za Naj prostovoljca študenta UM)
90. člen
(1) Komisija pregleda predloge jih skupaj s svojim mnenjem posreduje v odločanje Senatu UM.
(denarna nagrada ob listini za Naj prostovoljca študenta UM)
91. člen
(1) Dobitnik listine za naj prostovoljca prejme tudi denarno nagrado. 
5 ZAGOTAVLJANJE SREDSTEV ZA NASLOVE, PRIZNANJA IN NAGRADE
(obseg in zagotavljanje sredstev)
92. člen
(1) Obseg sredstev za nagrade Univerze v Mariboru in višino nagrad določi rektor na predlog Komisije za podelitev naslovov, priznanj in nagrad UM, oziroma v skladu z določbami Statuta UM in splošnih aktov UM, ki urejajo poslovanje Univerze v Mariboru in njenih članic. 
(2) Članice in druge članice Univerze v Mariboru prispevajo sredstva za svoje nagrajence. Skupne stroške podelitve nagrad krijejo članice in druge članice v enakem razmerju, kot imajo nagrajence. Če nagrajenci ne prihajajo iz članic oz. drugih članic, krijejo stroške članice in druge članice v enakem razmerju.
(3) Sredstva lahko prispevajo tudi posamezniki, podjetja, zavodi in skupnosti zunaj Univerze v Mariboru ter proračun.
(4) Sredstva za nagrade se vodijo ločeno na računu Univerze v Mariboru. 
6 PREHODNE IN KONČNE DOLOČBE
(strokovna in administrativna opravila)
93. člen
(1) Strokovna in administrativna opravila v zvezi z delom komisij po tem pravilniku opravlja univerzitetna uprava. 
(začetek veljavnosti tega Pravilnika)
94. člen
(1) Ta Pravilnik stopi v veljavo 8 (osmi) dan po objavi v Obvestilih Univerze v Mariboru.
(prenehanje veljavnosti drugih aktov)

95. člen

(1) Z dnem veljavnosti tega pravilnika preneha veljati Pravilnik o podelitvi častnih naslovov, priznanj in nagrad Univerze v Mariboru št. A 11/2005-2 BB UPB1 (Obvestila UM, št. XXVI-8-2008), Spremembe in dopolnitve Pravilnika o podelitvi častnih naslovov, priznanj in nagrad Univerze v Mariboru št.: A 11/2005 2 – BB (Obvestila UM št. XXVII-7-2009)  ter Spremembe in dopolnitve Pravilnika o podelitvi častnih naslovov, priznanj in nagrad Univerze v Mariboru št.: A 11/2005 2 – BB (Obvestila UM št. XXX-1-2012). 

